
1. Vadlīnijas izstrādātas balstoties uz Latvijas Republikas un Eiropas Savienības normatīvajiem aktiem (īpaši NILLTPFNL 18. panta 3.1 – 3.5 daļu), kā arī ņemot vērā starptautisko organizāciju vadlīnijās norādīto.
2. [bookmark: _Hlk34233764]Vadlīnijas piemēro likuma subjekti, kā arī uzraudzības un kontroles institūcijas, atbilstoši NILLTPFNL 18. panta 3.1, 3.3 un 3.5 daļai, situācijās, kurās klienta izpētes gaitā noskaidrotā informācija par patieso labuma guvēju neatbilst Uzņēmumu reģistra vestajos reģistros reģistrētajai informācijai. 
3. Neievērojot vadlīnijās norādīto, jāņem vērā, ka nebūs iespējams nodrošināt NILLTPFNL 18. panta 3.1 un 3.2 daļā norādīto termiņu ievērošanu. 

II Paziņošanas veida izvēles nosacījumi
4. [bookmark: _Hlk34241601]Ja likuma subjekts vai uzraudzības un kontroles institūcija, konstatē, ka noskaidrotais patiesais labuma guvējs (arī, ja ziņas par konkrētu patieso labuma guvēju noskaidrot nav iespējams) neatbilst nevienam no reģistrētajiem patiesajiem labuma guvējiem (pēc būtības ir cita persona) vai nav reģistrēts kā patiesais labuma guvējs, likuma subjekts, kā arī uzraudzības un kontroles institūcija iesniedz paziņojumu Uzņēmumu reģistram, izmantojot Uzņēmumu reģistra patieso labuma guvēju ziņošanas risinājumu tīmekļvietnē plg.ur.gov.lv.
5. Līdz tehniskā risinājuma izveidei, bet ne ilgāk kā līdz 2025. gada 31. martam, paziņojumu par juridiskā veidojuma patiesajiem labuma guvējiem Uzņēmumu reģistra patieso labuma guvēju ziņošanas risinājumu tīmekļvietnē plg.ur.gov.lv Uzņēmumu reģistram iesniedz Iesnieguma likumā noteiktajā kārtībā.
6. Šo vadlīniju 4. punktā minēto paziņojumu neiesniedz, ja likuma subjekts vai uzraudzības un kontroles institūcija, noskaidrojusi un pārliecinājusies par patieso labuma guvēju atbilstoši NILLTPFNL 18. panta septītajai daļai, bet Uzņēmumu reģistra vestajos reģistros reģistrēta pazīme, ka “patieso labuma guvēju noskaidrot nav iespējams” vai “patiesais labuma guvējs ir akcionārs tādā akciju sabiedrībā, kuras akcijas ir iekļautas regulētajā tirgū, un veids, kādā tiek īstenota kontrole pār juridisko personu, izriet tikai no akcionāra statusa”.
7. Šo vadlīniju 4. punktā minēto paziņojumu neiesniedz, ja likuma subjekts vai uzraudzības un kontroles institūcija, noskaidrojusi un pārliecinājusies, ka patiesais labuma guvējs ir akcionārs tādā akciju sabiedrībā, kuras akcijas ir iekļautas regulētajā tirgū, un veids, kādā tiek īstenota kontrole pār juridisko personu, izriet tikai no akcionāra statusa, bet Uzņēmumu reģistra vestajos reģistros reģistrēta pazīme, ka “patiesais labuma guvējs ir akcionārs tādā akciju sabiedrībā, kuras akcijas ir iekļautas regulētajā tirgū, un veids, kādā tiek īstenota kontrole pār juridisko personu, izriet tikai no akcionāra statusa”.
8. Ja likuma subjekts vai uzraudzības un kontroles institūcija, konstatē, ka informācija par noskaidroto patieso labuma guvēju nesakrīt ar informāciju par reģistrēto patieso labuma guvēju (pārrakstīšanās kļūda, tai skaitā nebūtiskas atšķirības personu identificējošā informācijā (tai skaitā personu apliecinošā dokumenta informācijā), kas nerada pārliecību par to, ka reģistrētais patiesais labuma guvējs būtu cita persona) likuma subjekts vai uzraudzības un kontroles institūcija, informē par to Uzņēmumu reģistru, nosūtot informāciju par konstatēto nesakritību uz elektroniskā pasta adresi kluda@ur.gov.lv.  
III Piekļuve tīmekļvietnei plg.ur.gov.lv
9. [bookmark: _Hlk44498171]Piekļuve tīmekļvietnei plg.ur.gov.lv, kurā iespējams iesniegt šo vadlīniju 4. punktā minētos paziņojumus, kā arī aplūkot Reģistrētos brīdinājumus, tiek nodrošināta tikai likuma subjektiem, uzraudzības un kontroles institūcijām, tiesībaizsardzības institūcijām, un Finanšu izlūkošanas dienestam[footnoteRef:1]. [1:  Ar lomu "Ziņotāju skatītājs", kas nodrošina piekļuvi ziņošanas risinājuma lietotāju datiem (izņemot lietotājus ar lomām “UR administrators” un “UR notārs”).] 

10. Šo vadlīniju 9. punktā norādītā piekļuve tiek nodrošināta personai, kura ir autentificējusies, izmantojot tīmekļvietnē plg.ur.gov.lv pieejamos autentifikācijas līdzekļus, un ir iekļauta uzraudzības un kontroles institūcijas Uzņēmumu reģistram iesniegtajā sarakstā, kuros uzraudzības un kontroles institūcija norāda:
10.1. par uzraudzībā esošo likuma subjektu pārstāvjiem:
10.1.1. fiziskām personām - vārdu, uzvārdu, personas kodu un kontaktinformāciju (tālruņa nr. un e-pastu);
10.1.2. juridiskām personām - reģistrācijas numuru, nosaukumu, kā arī augstākās vadības vai par noziedzīgi iegūtu līdzekļu legalizācijas un terorisma un proliferācijas finansēšanas novēršanas prasību izpildi atbildīgo personu vārdu, uzvārdu, personas kodu  un kontaktinformāciju (tālruņa nr. un e-pastu).
10.2. ja nepieciešams, uzraudzības un kontroles institūcijas pārstāvja vārdu, uzvārdu, personas kodu un kontaktinformāciju (tālruņa nr. un e-pastu). 
10.3. Saraksts tiek sagatavots standartizētā formātā (CSV) ar šādu struktūru: latvian_identity_number; forename; surname; phone_number; email; registration_number; legal_name. 
11. Uzraudzības un kontroles institūcija paziņo Uzņēmumu reģistram tās personas vārdu, uzvārdu, personas kodu un kontaktinformāciju (tālruņa nr. un e-pastu), kura uzraudzības un kontroles institūcijas vārdā veiks šo vadlīniju 10.1. punktā minēto uzraugāmo likuma subjektu pārstāvju datu aktualizēšanu. 
11.1. Uzņēmumu reģistrs šai personai piešķir uzraudzības un kontroles institūcijas administratora tiesības šo vadlīniju 10. punktā minēto uzraugāmo likuma subjektu pārstāvju datu aktualizēšanai tīmekļvietnē plg.ur.gov.lv. 
11.2. Uzraudzības un kontroles institūcijas pārstāvis ar administratora tiesībām nodrošina aktualizētu šo vadlīniju 10. punktā minēto sarakstu standartizētā formātā (CSV) savlaicīgu, ne vēlāk kā divas darba dienas pēc saraksta aktualizācijas, importēšanu tīmekļvietnē plg.ur.gov.lv.
11.3. Par kārtību kādā saņemt informāciju par Valsts ieņēmumu dienesta uzraudzībā esošajiem likuma subjektiem Uzņēmumu reģistrs un Valsts ieņēmumu dienests vienojas atsevišķi. 
12. Šo vadlīniju 10. punktā minētās personas, kurām tiek nodrošināta piekļuve tīmekļvietnei plg.ur.gov.lv, var pievienot piekļuvei papildu lietotājus, norādot fiziskās personas vārdu, uzvārdu, personas kodu un kontaktinformāciju (tālruņa nr. un e-pastu). Personas, kuras pievienojušas papildu lietotājus, nodrošina, ka papildu pievienotajiem lietotājiem ir tiesības saskaņā ar normatīvajiem aktiem iesniegt paziņojumus par, iespējams, nepatiesu informāciju par patiesajiem labuma guvējiem Uzņēmumu reģistram, kā arī piekļūt Reģistrētajiem brīdinājumiem.
13. Ja persona tiek izslēgta no šo vadlīniju 10. punktā minētā uzraudzības un kontroles institūcijas Uzņēmumu reģistram iesniegtā saraksta vai mainās personas augstākā vadība vai par noziedzīgi iegūtu līdzekļu legalizācijas un terorisma un proliferācijas finansēšanas novēršanas prasību izpildi atbildīgā persona, piekļuve tīmekļvietnei plg.ur.gov.lv tiek anulēta arī visiem šīs personas vadlīniju 12. punkta kārtībā izveidotajiem papildu lietotājiem.
14. Tiesībaizsardzības institūcijām piekļuve tīmekļvietnei plg.ur.gov.lv tiek nodrošināta skata režīmā, lai nodrošinātu pieeju Reģistrētajiem brīdinājumiem.
15. Tiesībaizsardzības institūcija paziņo Uzņēmumu reģistram tās personas vārdu, uzvārdu, personas kodu un kontaktinformāciju (tālruņa nr. un e-pastu), kurai nepieciešama piekļuve tīmekļvietnei plg.ur.gov.lv. 
IV Paziņojuma saturs
16. Iesniedzot šo vadlīniju 4. punktā minēto paziņojumu jānorāda:
16.1. ziņas par juridisko personu vai ārvalsts subjekta filiāli vai pārstāvniecību, par kuru tiek iesniegts paziņojums:
16.1.1. reģistrācijas numurs;
16.1.2. nosaukums;
16.1.3. reģistrēto patieso labuma guvēju (tai skaitā reģistrēto statusu “juridiskās personas patieso labuma guvēju noskaidrot nav iespējams” vai “patiesais labuma guvējs ir akcionārs tādā akciju sabiedrībā, kuras akcijas ir iekļautas regulētajā tirgū, un veids, kādā tiek īstenota kontrole pār juridisko personu, izriet tikai no akcionāra statusa”), kas neatbilst noskaidrotajam patiesajam labuma guvējam. Uzņēmumu reģistrs nodrošina iespēju izvēlēties un atzīmēt, vai paziņojums tiek iesniegts par vienu vai vairākiem jau reģistrētajiem patiesajiem labuma guvējiem (vai statusu), vai iesniegt apliecinājumu, ka Uzņēmumu reģistrā reģistrētā informācija par patieso labuma guvēju (vai statusu) ir nepilnīga (konstatētas citas personas (vai statuss), kas uzskatāmas par juridiskās personas vai ārvalsts subjekta filiāles vai pārstāvniecības patiesajiem labuma guvējiem atbilstoši NILLTFPNL 1. panta 5. punktam).
16.2. ziņas par noskaidroto patieso labuma guvēju/-iem:
16.2.1. vārds;
16.2.2. uzvārds;
16.2.3. personas kods vai dzimšanas datums;
16.2.4. papildus ziņas (nav norādāmas obligāti):
16.2.4.1. ziņas par personu apliecinošo dokumentu:
16.2.4.1.1. personu apliecinoša dokumenta numurs; 
16.2.4.1.2. izdošanas datums;
16.2.4.1.3. valsts, kas dokumentu izdevusi;
16.2.4.1.4. iestāde, kas dokumentu izdevusi;
16.2.4.2. ziņas par personas valstspiederību; 
16.2.4.3. ziņas par personas pastāvīgās dzīvesvietas valsti.
16.3. ja likuma subjekti vai uzraudzības un kontroles institūcijas konstatē, ka reģistrētais patiesais labuma guvējs (tai skaitā reģistrētais statuss “juridiskās personas patieso labuma guvēju noskaidrot nav iespējams” vai “patiesais labuma guvējs ir akcionārs tādā akciju sabiedrībā, kuras akcijas ir iekļautas regulētajā tirgū, un veids, kādā tiek īstenota kontrole pār juridisko personu, izriet tikai no akcionāra statusa”) neatbilst klienta izpētē noskaidrotajam, taču konkrētas ziņas par patieso labuma guvēju norādīt nav iespējams, iesniedzams (paziņojumā atzīmējams) apliecinājums.
16.4. ja likuma subjekti vai uzraudzības un kontroles institūcijas konstatē, ka bez reģistrētā patiesā labuma guvēja (tai skaitā reģistrētā statusa “patiesais labuma guvējs ir akcionārs tādā akciju sabiedrībā, kuras akcijas ir iekļautas regulētajā tirgū, un veids, kādā tiek īstenota kontrole pār juridisko personu, izriet tikai no akcionāra statusa”), juridiskajai personai ir vēl vismaz viens patiesais labuma guvējs, kurš iepriekš nav pieteikts reģistrācijai, iesniedzams (paziņojumā atzīmējams) apliecinājums un norādāmas 16.2. punktā minētās ziņas. Ja ziņas par patieso labuma guvēju norādīt nav iespējams, papildus iesniedzams 16.3. punktā minētais apliecinājums.
16.5. paskaidrojums (brīvs teksta lauks) par patiesā labuma guvēja noskaidrošanas un pārliecināšanās procesā noskaidroto. 
17. Tīmekļvietnē plg.ur.gov.lv netiek nodrošināta papildus dokumentu pievienošanas iespēja. 
18. Iesniedzot paziņojumu par juridisko veidojumu, piemērojami šo vadlīniju 16. un 17. punktā norādītais.
V Paziņojuma iesniegšana un atsaukšana 
19. Šo vadlīniju 16. punktā norādīto informāciju paziņojuma iesniedzēji var labot līdz paziņojuma iesniegšanas brīdim Uzņēmumu reģistram.
20. Pēc šo vadlīniju 16. punktā norādītā paziņojuma iesniegšanas Uzņēmumu reģistram, bet pirms Reģistrētā brīdinājuma reģistrācijas brīža, paziņojuma iesniedzējs var dzēst iesniegto paziņojumu tīmekļvietnē plg.ur.gov.lv.
21. Pēc Reģistrētā brīdinājuma reģistrācijas paziņojuma, atbilstoši NILLTPFNL 18. panta 3.3 daļai, iesniedzējs iesniegto paziņojumu var atsaukt tīmekļvietnē plg.ur.gov.lv.
22. Ja paziņojuma iesniedzējs vēlas labot vai atsaukt paziņojumu, neatkarīgi vai Uzņēmumu reģistrs ir jau Reģistrējis brīdinājumu, attiecībā uz juridisko veidojumu, iesniedzējs Reģistru informē sūtot e-pastu uz adresi plgzinotajs@ur.gov.lv.  
VI Paziņotās informācijas pieejamība
23. Tīmekļvietnē plg.ur.gov.lv skata režīmā pieejams saraksts ar Reģistrētajiem brīdinājumiem, iekļaujot tajā informāciju par Reģistrētā brīdinājuma iekļaušanas datumu, kā arī sekojošu informāciju par juridisko personu vai ārvalsts subjekta filiāli vai pārstāvniecību, par kuru Reģistrēts brīdinājums: 
23.1. nosaukums;
23.2. reģistrācijas numurs;
23.3. reģistrētā informācija (tai skaitā iepriekš reģistrētā (vēsturiskā)) par patieso labuma guvēju, par kuru iesniegts paziņojums un Reģistrēts brīdinājums:
23.3.1. vārds;
23.3.2. uzvārds;
23.3.3. personas kods vai dzimšanas datums.
23.4. Ja reģistrētā informācija par patieso labuma guvēju ir patiesa, bet nepilnīga, Reģistrētajā brīdinājumā tiek atspoguļota visa reģistrētā informācija par patieso labuma guvēju un apliecinājums, ka reģistrētā informācija ir nepilnīga.
24. Reģistrētos brīdinājumus saraksta veidā iespējams lejupielādēt .xls formātā, kā arī katru atsevišķi .pdf formātā.
25. Reģistrētie brīdinājumi par juridiskajiem veidojumiem līdz tehniskā risinājuma pielāgošanai tiks izsniegti pēc pieprasījuma.
VII Noslēguma jautājumi
26. Atzīt par spēku zaudējušu Uzņēmumu reģistra 2020. gada 19. novembra “Vadlīnijas ziņošanai par, iespējams, nepatiesi sniegtu informāciju par patieso labuma guvēju Latvijas Uzņēmumu reģistram”.
27. Vadlīniju ziņošanai par, iespējams, nepatiesi sniegtu informāciju par patieso labuma guvēju Latvijas Uzņēmumu reģistram aktualizētā versija tiek apstiprināta un stājas spēkā 2024. gada 30. maijā.
